Sármellék Község Önkormányzata
8391 Sármellék, Dózsa György utca 324.
Tel: 83/355-001
email: polgarmester@kisbalatonnet.hu

Hirdetmény Sármellék község településterveinek készítésével és partnerségi egyeztetésével kapcsolatban


Sármellék Község Önkormányzata Képviselő-testülete a 2022-ben jóváhagyott települési terveket alapul véve, de az azóta hatályba lépett új jogszabályoknak megfelelő településtervek elkészítéséről döntött.

A Képviselő-testület a lakosságnak bemutatja és véleményeztetni kívánja a készülő településterveket, és egyidejűleg felkéri a lakosságot és a község területén működő gazdálkodó társaságokat és civil szervezeteket, hogy jelezzék az önkormányzat felé észrevételeiket az elkészült dokumentumokkal kapcsolatban.

A község honlapján (www.sarmellek.hu) az önkormányzat cím alatt megtalálható a rendezési terv készítése Sármellék (2024.) - véleményezési dokumentáció, mely tartalmazza a megalapozó vizsgálatot, alátámasztó munkarészt, fejlesztési tervet, valamint a településrendezési tervet és építési szabályzatot.

Az önkormányzat a készülő településtervek bemutatására, egyeztetésére lakossági fórumot szervez, melyre várunk minden érdeklődőt. 

A lakossági fórum ideje: 2024. március 26. (kedd) 18.00 óra

A lakossági fórum helyszíne: Sármelléki Általános Iskola színházterme (8391 Sármellék, Zala u. 1-2.)

A lakossági fórumot követő 8 napon belül (2024. április 3. napig), a partnerek írásos észrevételeket tehetnek az alábbi módokon:
1)    papíralapon a Polgármesternek címezve, Sármellék Község Önkormányzatának címére (8391 Sármellék, Dózsa Gy. u. 324.) történő megküldéssel
vagy
2) elektronikus levélben polgarmester@kisbalatonnet.hu e-mail címre történő megküldéssel

